2023.9.29.
HU
Az Európai Unió Hivatalos Lapja
C 349/99
3.4.
Az EGSZB sürgeti mind a platformok és a közösségi hálózatok kezelőit, mind a tartalomgyártókat/véleményfor­ málókat, hogy biztosítsák: — a technikai lehetőséget arra, hogy a kiskorú felhasználókat kizárják a közösségi platform és/vagy hálózatok közönségéből minden érzékeny tartalom (alkohol és energiaitalok, szerencsejátékok és fogadás, pornográfia, dohány és dohánytermékek – az e-cigarettát is ideértve –, plasztikai műtétek stb.) esetében, amelyeknek minden esetben tartalmazniuk kell a „18 éven aluliak számára tilos” feliratot, kötelezővé tegyék az életkor-ellenőrzést és lehetővé tegyék a szülői felügyelet alkalmazását, — a „reklám”, „kereskedelmi kommunikáció” vagy „szponzorált tartalom” felirat megjelenítését az ilyen üzenetekben, — a „retusált kép” felirat megjelenítését retusált vagy módosított képek esetében, — a „virtuális kép” felirat megjelenítését a mesterséges intelligenciával létrehozott produkciók esetében, valamint a virtuális véleményformálók használatának jelzését. 3.5.
Emellett külön figyelmet kell szentelni a sötét megoldások használatának, a márkanevekkel való visszaélésnek vagy azok hírnevet rontó felhasználásának, a tiltott pénzügyi termékek promóciójának, a személyazonosság-lopásnak vagy a hamis véleményformálóknak, akik ismert személyek képmását használják fel azok tudta nélkül, ami egyre gyakoribb, főleg a pénzügyi befektetések és a kriptovaluták kapcsán.
E jogellenes magatartások a mesterséges intelligencia használata révén egyre kifinomultabbak és egyre szélesebb körben fordulnak elő, ezért hathatósan fel kell lépni ellenük. 3.6.
Az EGSZB által javasolt szabályozási harmonizációt ki lehet egészíteni társszabályozási keretekkel, amelyekben részt vesznek a véleményformálók, ügynökeik és képviseleti szervezeteik, az ipar és a hirdetők, a reklámipari önszabályozó szövetségek, a fogyasztói és felhasználói szervezetek, a szociális partnerek és más civil társadalmi szervezetek, valamint a szabályozó hatóságok. 3.7.
Az EGSZB szerint a tartalomgyártók/véleményformálók tevékenységével kapcsolatban számos kérdés továbbra is nyitva áll, ilyen például a munkajogban elfoglalt helyük, a jövedelemadóval és a hozzáadottérték-adóval kapcsolatos kérdések, valamint a gyermek véleményformálók konkrét tevékenysége, amelyeket uniós szinten alaposan elemezni kellene.
Kelt Brüsszelben, 2023. július 13-án.
az Európai Gazdasági és Szociális Bizottság elnöke Oliver RÖPKE